26-27.6. Live-musiikkia: Marttiska
2026-06-26 - 2026-06-27 | Lokkilinna, Matkailutie 199, Kalajoki, 85100, Finland
Marttiska Aurinkoterassilla Pe-la 26-27.6.2026 klo 21.30 alkaen
Kalajoella riittää säpinää viikonloppuna Farmari 2026-maatalousnäyttelyn johdosta ja Lokkilinnassa lavalle astuu juhlakansaa viihdyttämään Marttiska! Marttiska on puoliakustinen duo, jolta ei asennetta puutu. Lavalla nähdään laulaja ja viihteen monitoiminainen Katja Marttinen sekä pitkän linjan muusikko Seppo Estola.
Marttiska tunnetaan omaleimaisista sovituksistaan, energisestä otteestaan ja vahvasta lavaesiintymisestä. Settilistalta löytyy listahittejä ja klassikoita, jotka heräävät henkiin duon käsissä uudella tavalla!
Marttiska ottaa haltuun Lokkilinnan Aurinkoterassin. Duon siivittämänä hyvä meininki ja rento kesäilta on taattu. Älä anna bändin koon hämätä, tämä kaksikko tuo lavalle enemmän energiaa kuin moni isompi kokoonpano!
